રાજયભરમા છેલ્લા કેટલાક દિવસોથી બાળકો ઉઠાવી જતી ગેંગ સક્રિય બની હોવાની અફવા જોવા મળી રહી છે. અને કેટલાક નિર્દોષ લોકોને માર પણ મારવામા આવ્યો છે. આવી જ એક ઘટના પોરબંદરના બળેજ ગામે બની હતી. બાળકોને ઉઠાવી જવા આવ્યો હોવાની શંકાના આધારે લોકોના ટોળાએ આ સખ્સને ઝડપી લીધો હતો. આ સખ્સ પાસે રહેલી થેલીની તપાસ કરતા તેમા રહેલી વેફર અને પાણીની બોટલ મળી આવી હતી. આ શખ્સની પુછપરછ કર્યા બાદ માધવપુર પોલીસને જાણ કરતા પોલીસ દોડી આવી હતી અને શંકમંદને માધવપુર પોલીસ સ્ટેશન ખાતે લઈ જવામા આવ્યો છે. કેટલીક એવી પણ ચર્ચા થઈ રહી છે કે, બળેજ ગામેથી ઝડપાયેલો સખ્સ કેશોદનો હોવાનો અને માનસિક રીતે અસ્થીર હોવાનુ બહાર આવ્યુ છે. આ અંગે પોલીસે તપાસ શરૂ કરી છે